Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 3 Pv 739/13/8810	Spišská Nová Ves, 30.3.2015
EEČ : 2-68-415-2015

U Z N E S E N I E

Trestná vec:	obvinená XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 215 odsek 2 písmeno a Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 20. novembra 2013, asi o 16.00 hod.,  v obchodnom dome XXXXX na ul. Duklianskej 3336/19 v Spišskej Novej Vsi, odcudzila zo stojana pri pokladni 2 balíčky žuvačiek zn. AIRWAVES, ktoré si dala do vrecka bundy a prešla bez zaplatenia cez pokladňu, čím pre XXXXX, XXXXX spôsobila škodu vo výške 1,04 € a uvedeného konania sa dopustila napriek tomu, že pre priestupok proti majetku podľa § 50/1 Zákona č. 372/1990 Zb. bola dňa 13.5.2013 postihnutá v blokovom konaní Mestskou políciou v Spišskej Novej Vsi pokutou vo výške 10,- €, č. bloku A-0182608

trest, ku ktorému môže trestné stíhanie viesť, je celkom bez významu popri treste, ktorý bol obvinenému pre iný čin už právoplatne uložený

Odôvodnenie:
	Uznesením povereného príslušníka PZ, Obvodného oddelenia PZ v Spišskej Novej Vsi uznesením sp. zn. ORP-1694/SN-SN-2013, zo dňa 20.11.2013 bolo začaté trestné stíhanie a vznesené obvinenie ml. XXXXX pre prečin krádeže podľa § 212 ods. 2 písm. f/ Tr. zákona, ktorého sa dopustila konaním vo výrokovej časti tohto uznesenia.
	Trestné stíhanie bolo uznesením prokurátorky Okresnej prokuratúry v Spišskej Novej  Vsi  sp.  zn. 3 Pv 739/2013  zo dňa 07.01.2014 podmienečne zastavené podľa 
§ 216 ods. 1 Tr. poriadku a podľa § 216 ods. 2 Tr. poriadku bola obvinenej určená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť dňa 11.02.2014 a skúšobná doba obvinenej plynula od 12.02.2014 do 12.02.2015.
	Keďže obv. ml. XXXXX sa počas plynutia skúšobnej doby, dňa 12.03.2014 opätovne dopustila prečinu krádeže podľa § 212 ods. 2 písm. f/ Tr. zákona, prokurátorka Okresnej prokuratúry v Spišskej Novej Vsi uznesením sp. zn. 3Pv  739/13 zo dňa 10.03.2015 rozhodla podľa § 217 ods. 1 Tr. poriadku o pokračovaní podmienečne zastaveného trestného stíhania. Uznesenie o pokračovaní trestného stíhania nadobudlo právoplatnosť 17.03.2015. 
	Zo zabezpečených listinných dôkazov k osobe obvinenej vyplýva, že obv. ml. XXXXX bola rozsudkom Okresného súdu v Spišskej Novej Vsi sp. zn. 1T 60/2014 zo dňa 25.06.2014, ktorý nadobudol právoplatnosť 25.06.2014 odsúdená pre prečin krádeže podľa § 212 ods. 2 písm. f/ Tr. zákona, ktorého sa dopustila krádežou tovaru v predajni Sintra v Spišskej Novej Vsi dňa 12.03.2014 a bol jej uložený trest odňatia slobody v trvaní 2 mesiacov, s podmienečným odkladom na skúšobnú dobu 18 mesiacov.
	Od 12.03.2014 doposiaľ nebola u obvinenej mladistvej zaznamenaná ďalšia trestná alebo iná protiprávna činnosť, alebo iné závady v správaní sa počas skúšobnej doby. 
	Vzhľadom na zistené okolnosti vyšetrovaného skutku, jeho závažnosť, spôsobený následok a osobu obvinenej mladistvej je prípadné uloženie súhrnného trestu bez významu popri treste, ktorý bol obvinenej už právoplatne uložený rozsudkom Okresného súdu v Spišskej Novej Vsi sp. zn. 1T 60/2014 zo dňa 25.06.2014 v trvaní 2 mesiacov, s určením skúšobnej doby do 26.12.2015.
	Podľa § 215 ods. 2 písm. a/ Tr. poriadku prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný trestný čin už právoplatne uložený.  
	Preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú môže obvinená a poškodený  podať  do troch  dní od  jeho  oznámenia na Okresnú 
prokuratúru v Spišskej  Novej Vsi.   Sťažnosť  má  odkladný účinok.  (§ 185 ods. 1, § 187 ods. 1, § 215 ods. 6 Tr. poriadku)
Podľa § 215 ods. 7 Tr. poriadku v trestnom stíhaní, ktoré bolo zastavené podľa ods. 2 písm. a/, sa pokračuje, ak obvinený vyhlási  
do troch dní od doručenia uznesenia, že na prejednaní veci trvá. 

JUDr. Janka Bocanová
prokurátorka